L'emperador Carles V és tolerant i conciliador, té com a referent les dues esglésies existents a Bohèmia els hussites i catòlics. El 1530 hi ha «la confessió d'Augsburg» on Carles V intenta un apropament amb els protestants; però no té èxit i el 1531 els protestants formen la lliga d'Esmalcalda, i s'alien amb França i Dinamarca en una guerra contra l'emperador. Després de la derrota dels aliats a la guerra d'Esmalcalda el maig de 1547, Carles V convocà els estats generals de 1547/48, on va proclamar l'Ínterim d'Augsburg, un decret provisional de compromís entre catolicisme i protestantisme en espera d'un concili que reglès la reintegració definitiva dels protestants a l'església catòlica.